Det er sket flere gange. Kraftigt regnskyl kan føre til oversvømmelser. Vejgaard oplevede de store vandmasser i 1994. I 2006 gik det så ud over Klarup og Tornhøjparken i Aalborg Øst. Og nu skal det være slut. Løsningen hedder seperat kloakering, hvor spildevand og regnvand ikke ledes væk i samme rør. - Ved at skille regnvand fra spildevand leder du regnvandet uden om spildevandssystemet. Dermed bliver spildevandssystemet meget mere robust, og der vil ikke forekomme oversvømmelser, siger Bjarne Nielsen, direktør for Aalborg Forsyning Kloak A/S til P4 Nordjylland.

Referat:
Det skal være slut med oversvømmelser i Aalborg. Ny kloakering skal forhindre, at regnvand oversvømmer vejene.